CELEX: 62017CN0650
Language: ro
Date: 2017-11-21 00:00:00
Title: Cauza C-650/17: Cerere de decizie preliminară introdusă de Bundespatentgericht (Germania) la 21 noiembrie 2017 – QH

12.2.2018   
            
            
               RO
            
            
               Jurnalul Oficial al Uniunii Europene
            
            
               C 52/20
            
         Cerere de decizie preliminară introdusă de Bundespatentgericht (Germania) la 21 noiembrie 2017 – QH
   (Cauza C-650/17)
   (2018/C 052/28)
   Limba de procedură: germana
   
      Instanța de trimitere
   
   Bundespatentgericht
   
      Părțile din procedura principală
   
   
      Reclamantă: QH
   
      Întrebările preliminare
   
   
               1)
            
            
               Un produs este protejat de un brevet de bază în vigoare în conformitate cu articolul 3 litera (a) din Regulamentul (CE) nr. 469/2009 (1) numai atunci când face parte din obiectul protecției definit în revendicările brevetului și astfel este pus la dispoziția specialistului în domeniu ca formă concretă de realizare?
            
         
               2)
            
            
               În consecință, cerințele prevăzute la articolul 3 litera (a) din Regulamentul (CE) nr. 469/2009 sunt îndeplinite în mod suficient atunci când produsul în cauză satisface definiția funcțională generală a unei clase de principii active cuprinsă în revendicările brevetului, fără să fie individualizat individualizat ca formă concretă de realizare a informaţiei protejate prin brevetul de bază?
            
         
               3)
            
            
               Un produs este exclus din domeniul de aplicare al protecţiei conferitede un brevet de bază în vigoare în conformitate cu articolul 3 litera (a) din Regulamentul (CE) nr. 469/2009 atunci când, deși intră, desigur, în definiția funcțională generală cuprinsă în revendicările brevetului, a fost dezvoltat însă abia ulterior datei depunerii cererii de brevet de bază, pe baza unei activități inventive independente?
            
         
      (1)  Regulamentul (CE) nr. 469/2009 al Parlamentului European și al Consiliului din 6 mai 2009 privind certificatul suplimentar de protecție pentru medicamente (JO 2009, L 152, p. 1).